
Parlamentul  RomÂniei

Camera  Deputaţilor

Comisia pentru industrii şi servicii

_______________________________________________________________________________________________________




                                                             Bucureşti,  12.05.1999

                                                                                                 
Nr. 423_98/XVIII/3
BIROUL PERMANENT

AL CAMEREI DEPUTAŢILOR

DOMNULUI PREŞEDINTE

ION DIACONESCU

Vă înaintăm, alăturat, Raportul suplimentar asupra dezbaterii şi avizării pe fond a proiectului de Lege pentru aprobarea Ordonanţei Guvernului nr.29/1997 privind Codul aerian.

Proiectul de lege a fost retrimis la comisie, iar la întocmirea raportului suplimentar s-a avut în vedere avizul Comisiei juridice, de disciplină şi imunităţi. 

           PREŞEDINTE,                                 SECRETAR,

        Dan Ioan Popescu                                Istvan Antal

Exp.parlam.

Viorel Buda 

Parlamentul  RomÂniei

Camera  Deputaţilor

Comisia pentru industrii şi servicii

_______________________________________________________________________________________________________

Bucureşti, 12.05.1999

                                                                                                 
Nr. 423_98/XVIII/3
RAPORT SUPLIMENTAR

asupra proiectului de Lege pentru aprobarea Ordonanţei Guvernului nr.29/1997 privind Codul aerian, adoptat de Senat în şedinţa din 16 septembrie 1997.

Cu adresa nr.278/25.09.1997 de la Cabinetul Preşedintelui Camerei Deputaţilor, comisia noastră a fost sesizată, în fond, pentru dezbaterea şi avizarea acestui proiect de lege.

În şedinţa Camerei Deputaţilor din data de 1 aprilie 1999 s-a hotărât ca acest proiect de Lege să fie retrimis la comisie pentru completarea raportului iniţial cu subcapitolul de infracţiuni, în cadrul capitolului de sancţiuni, acest lucru fiind de comun acord cu iniţiatorul - Ministerul Transporturilor.

După reexaminarea şi completarea proiectului de lege s-a ajuns la forma pe care v-o transmitem în anexa ce cuprinde amendamentele admise.

Conform art.74 alin.(2) din Constituiţia României, proiectul de lege prezentat spre dezbatere şi avizare pe fond are caracter de lege organică.

            PREŞEDINTE,                                   SECRETAR,

         Dan Ioan Popescu                                 Istvan Antal

Exp. Parlam.

Viorel Buda

                                                                                                   Anexa nr.1

A M E N D A M E N T E      A D M I S E
la proiectul de Lege pentru aprobarea Ordonanţei Guvernului nr.29/1997 privind Codul aerian.

Nr.

crt.
Text propus
Text adoptat


Motivaţie

0
1
2
3

3361
Art.98 :

Încălcarea cu intenţie de către personalul aeronautic civil a îndatoririlor de serviciu sau neîndeplinirea lor cu intenţie, dacă fapta este de natură să pună în pericol siguranţa zborului, se pedepseşte cu închisoare de la 1 la 5 ani.


Art.98 :

Încălcarea de către personalul aeronautic civil a îndatoririlor de serviciu sau neîndeplinirea lor, dacă fapta este de natură să pună în pericol siguranţa zborului, se pedepseşte cu închisoare de la un an la 5 ani.

Autor: Comisia pentru industrii si servicii
Pentru claritate

3362
Art.99 alin. (1) :

 Încredinţarea comenzilor aeronavei civile de către pilotul comandant unei persoane neautorizate, se pedepseşte cu închisoare de la 3 la 10 ani şi interzicerea unor drepturi;


Art.99 , alin.(1) :

Încredinţarea comenzilor aeronavei civile de către pilotul comandant unei persoane neautorizate, se pedepseşte cu închisoare de la 3 ani la 10 ani şi interzicerea unor drepturi;

Autor: Comisia pentru industrii si servicii


Pentru respectarea normelor de tehnică legislativă

3363
Art.99 alin.(2) 

Părăsirea postului fără aprobare de către orice alt membru al echipajului de conducere sau de către personalul ce asigură direct informarea, dirijarea şi controlul traficului aerian, dacă fapta este de natură să pună în pericol siguranţa zborului, se pedepseşte cu închisoare de la 2 la 7 ani.


Art.99 alin.(2) 

Părăsirea postului, fără aprobare, de către oricare membru al echipajului de conducere sau de către personalul ce asigură direct informarea, dirijarea şi controlul traficului aerian, dacă fapta este de natură să pună în pericol siguranţa zborului, se pedepseşte cu închisoare de la 2 ani la 7 ani.

Autor: Comisia pentru industrii si servicii
Pentru respectarea normelor de tehnică legislativă

3364
Art.100, alin.(1)

Efectuarea serviciului sub influenţa băuturilor alcoolice sau altor substanţe ebriante, se pedepseşte cu închisoare de la 1 lună la 6 luni sau cu amendă de la 500.000 lei la 2.000.000 lei, atunci când fapta este săvârşită de către personalul aeronautic civil nenavigant, şi cu închisoare de la 3 luni la 1 an, când fapta este săvârşită de către personalul aeronautic civil navigant.


Art.100, alin.(1)

Efectuarea serviciului sub influenţa băuturilor alcoolice sau a altor substanţe interzise de autoritatea de reglementare, se pedepseşte cu închisoare de la 3 luni la un an sau cu amendă.

Dep.Romulus Moucha

Dep.Robert Raduly


Pentru claritatea formulării, iar cuantumul amenzilor se stabileşte prin hotărâre de guvern.

3365
(2) Efectuarea serviciului în stare de ebrietate se pedepseşte cu închisoare de la 6 luni la 2 ani, când fapta este săvârşită de personalul aeronautic civil nenavigant şi cu închisoare de la 1 an la 5 ani, când fapta este săvârşită de către personalul aeronautic civil nenavigant.


(2) Dacă fapta prevăzută în alineatul (1) este săvârşită de către personalul aeronautic civil navigant pedeapsa este închisoarea de la 6 luni la 2 ani sau amendă.

Autor: Comisia pentru industrii si servicii
Precizare separată referitoare la personalul navigant.

3366
(3) Este considerat sub influenţa băuturilor alcoolice personalul aeronautic civil depistat cu o îmbibaţie alcoolică în sânge cuprinsă între 0,5‰ şi 1‰, iar în stare de ebrietate este considerat personalul aeronautic civil depistat cu o îmbibaţie alcoolică în sânge mai mare de l ‰.


(3) Este considerat sub influenţa băuturilor alcoolice personalul având o îmbibaţie alcoolică, în sânge, între 0,5‰ şi 1‰.

Autor: Comisia pentru industrii si servicii
Pentru claritate.

3367

Art.101 alin. (1) Efectuarea serviciului în stare de ebrietate se pedepseşte cu închisoare de la un an la 5 ani.

Autor: Comisia pentru industrii si servicii


Precizare necesară pentru stabilirea pedepselor asociate faptelor prevăzute la art.100.

3368

(2) Dacă fapta prevăzută în alineatul (1) este săvârşită de personalul aeronautic navigant pedeapsa este închisoarea de la 2 ani la 7 ani.

Autor: Comisia pentru industrii si servicii


Precizare necesară pentru stabilirea pedepselor asociate faptelor prevăzute la art.100.

3369

(3) Este considerat în stare de ebrietate personalul având o îmbibaţie alcoolică în sânge, mai mare de 1‰."

Autor: Comisia pentru industrii si servicii


Precizare necesară pentru stabilirea pedepselor asociate faptelor prevăzute la art.100.

33610
Art.102

Exercitarea atribuţiilor care revin echipajului unei aeronave civile, de către persoane care nu posedă documentele de calificare prevăzute la art.33 alin.2 din Ordonanţa Guvernului nr.29/1997 privind Codul aerian, se pedepseşte cu închisoare de la 3 la 10 ani şi interzicerea unor drepturi.


Art.102

Exercitarea, fără drept, de către orice persoană, a atribuţiilor care revin echipajului unei aeronave civile se pedepseşte cu închisoare de la 3 ani la 10 ani şi interzicerea unor drepturi.

Autor: Comisia pentru industrii si servicii
Reformulare .

33611
Art.103 alin.(1) :

Se pedepsesc cu închisoare de la 3 luni la 1 an sau cu amendă de la 10.000.000 lei la 20.000.000 lei, următoarele fapte:

    
Art.103 alin.(1) :

Se pedepsesc cu închisoare de la 3 luni la un an sau cu amendă următoarele fapte:

Autor: Comisia pentru industrii si servicii

 
Cuantumul amenzilor se stabileşte prin hotărâre de guvern.

33612
a) exploatarea unei aeronave fără a poseda un certificat de înmatriculare sau/şi certificat de navigabilitate;


a) exploatarea unei aeronave fără a poseda certificat de înmatriculare şi certificat de navigabilitate;

Autor: Comisia pentru industrii si servicii
Respectarea normelor de redactare.

33613
b) exploatarea unei aeronave cu nerespectarea condiţiilor, limitările şi/sau a altor cerinţe prevăzute în certificatul de navigabilitate al acesteia şi/sau în documentele asociate;


b) exploatarea unei aeronave cu nerespectarea condiţiilor, limitărilor sau a altor cerinţe prevăzute în certificatul de navigabilitate ori în celelalte documente privind aeronava;

Autor: Comisia pentru industrii si servicii
Respectarea normelor de redactare.

33614
c) inscripţionarea neconformă cu certificatul de înmatriculare sau suprimarea mărcilor de inscripţionare;


c)   Nemodificat


-

33615
d) distrugerea sau sustragerea oricărui document de bord impus de regulile sau reglementările aeriene în vigoare;


d) Nemodificat


-

33616
e) încălcarea regulilor privind survolul;


e) Nemodificat


-

33617
Art.103, alin.(2) : 

Fapta prevăzută la litera (a) care a fost comisă după refuzul eliberării certificatului de înmatriculare sau a certificatului de navigabilitate, se pedepseşte cu închisoare de la 1 la 3 ani sau cu amenda de la 15.000.000 lei la 25.000.000 lei.


Art.103, alin. (2) :

Fapta prevăzută la litera (a), săvârşită după refuzul eliberării certificatului de înmatriculare sau a certificatului de navigabilitate, se pedepseşte cu închisoare de la un an la 3 ani. 

Autor: Comisia pentru industrii si servicii


Respectarea normelor de redactare.

Cuantumul amenzilor se stabileşte prin hotărâre de guvern.

33618

Art.104

În înţelesul prevederilor prezentului articol:

a) O aeronavă se consideră a fi în serviciu din momentul în care personalul de la sol sau echipajul începe să o pregătească în vederea unui anumit zbor până la expirarea unui termen de 24 de ore după orice aterizare; perioada de serviciu cuprinde în orice caz întregul timp în care aeronava se află în zbor, în sensul prevederilor de la lit.b).
Autor: Comisia pentru industrii si servicii


Pentru claritate.

33619

b) O aeronavă se consideră a fi în zbor din momentul în care, îmbarcarea fiind terminată, toate uşile exterioare au fost închise şi până în momentul în care una dintre aceste uşi a fost deschisă în vederea debarcării; în caz de aterizare forţată, se consideră că zborul se continuă până când autoritatea competentă preia în sarcină aeronava, persoanele şi bunurile de la bord;

Autor: Comisia pentru industrii si servicii


Pentru claritate.

33620
Art.105

Se pedepsesc cu închisoare de la 1 la 3 ani sau cu amenda de la 10.000.000 lei la 20.000.000 lei următoarele fapte:

  
Art.105

Se pedepsesc cu închisoare de la un an la 3 ani sau cu amendă  următoarele fapte:

  Autor: Comisia pentru industrii si servicii


Respectarea normelor de redactare.

Cuantumul amenzilor se stabileşte prin hotărâre de guvern.

33621
a) efectuarea unor operaţiuni aeriene civile fără autorizaţiile şi/sau licenţele prevăzute de lege /.../ de către persoane fizice sau juridice, dacă fapta este de natură să pună în pericol siguranţa zborului, sănătatea publică sau protecţia mediului;


a) efectuarea de operaţiuni aeriene civile fără autorizaţie sau licenţa prevăzută de lege, dacă fapta este de natură să pună în pericol siguranţa zborului, sănătatea publică sau protecţia mediului;

  Autor: Comisia pentru industrii si servicii


Respectarea normelor de redactare.

33622
b) desfăşurarea de activităţi în perimetrul infrastructurii aeroportuare, fără licenţa de lucru, de  către persoane juridice, dacă fapta este de natură să pună în pericol siguranţa zborului.


b) desfăşurarea de activităţi în perimetrul infrastructurii aeroportuare, fără autorizaţie sau licenţa  legală, de  către persoane juridice, dacă fapta este de natură să pună în pericol siguranţa zborului.

Autor: Comisia pentru industrii si servicii
Respectarea normelor de redactare.

33623
Art.106

Persoana care, cu ştiinţă,  comunică informaţii false, dacă aceasta este de natură să pericliteze siguranţa zborului, se pedepseşte cu închisoare de la 2 la 7 ani şi interzicerea unor drepturi."


Art.106 
Comunicarea de informaţii, ştiind că acestea sunt false, dacă prin acest fapt se periclitează siguranţa zborului, se pedepseşte cu închisoare de la 2 ani la 10 ani. Dacă fapta se săvârşeşte în scopul devierii itinerariului de zbor, pedeapsa este de la 5 ani la 15 ani şi interzicerea unor drepturi."

Autor: Comisia pentru industrii si servicii


Completare din H.G. nr.516/1953 necesară pentru claritatea textului.

33624
Art.107, alin.(1) :

Folosirea fără drept, cu intenţie, a oricărui dispozitiv, armă sau substanţă, în scopul producerii unui act de violenţă împotriva unei persoane aflată pe un aeroport care deserveşte aviaţia civilă, se pedepseşte cu închisoare de la 2 la 7 ani.


Art.107, alin.(1) :

Folosirea fără drept, a oricărui dispozitiv, armă sau substanţă, în scopul producerii unui act de violenţă împotriva unei persoane aflată pe un aeroport care deserveşte aviaţia civilă, se pedepseşte cu închisoare de la 2 ani la 7 ani.

Autor: Comisia pentru industrii si servicii
Respectarea normelor de redactare.

33625
Art.107, alin.(2):

Săvârşirea oricărui act de violenţă fizică sau psihică asupra unei persoane aflată la bordul unei aeronave civile în zbor, sau în pregătire de zbor, se pedepseşte cu închisoare de la 10 la 20 ani şi interzicerea unor drepturi.


Art.107, alin.(2):

Săvârşirea oricărui act de violenţă fizică sau psihică asupra unei persoane aflată la bordul unei aeronave civile în zbor, sau în pregătire de zbor, se pedepseşte cu închisoare de la 10 ani la 20 ani şi interzicerea unor drepturi.

Autor: Comisia pentru industrii si servicii


Respectarea normelor de redactare.

33626
Art.108, alin. (1)

Folosirea ilegală şi în mod intenţionat a oricărui dispozitiv, substanţă sau armă pentru distrugerea sau avarierea gravă a facilităţilor care aparţin unui aeroport sau unei aeronave, care nu este în serviciu, dar se află pe un aeroport, precum şi pentru întreruperea serviciilor aeroportului, dacă fapta este de natură să pună în pericol siguranţa aeroportului, se pedepseşte cu închisoare de la 3 la 10 ani.


Art.108, alin. (1)

Plasarea sau folosirea ilegală a oricărui dispozitiv, substanţă sau armă pentru distrugerea sau avarierea gravă a dotărilor care aparţin unui aeroport sau unei aeronave, care nu este în serviciu, dar se află pe un aeroport, precum şi pentru întreruperea serviciilor aeroportului, dacă fapta este de natură să pună în pericol siguranţa aeroportului, se pedepseşte cu închisoare de la 3 ani la 10 ani.

Autor: Comisia pentru industrii si servicii


Respectarea normelor de redactare.

33627
Art.108, alin.(2) :

Distrugerea sau deteriorarea gravă a instalaţiilor şi echipamentelor pentru protecţia navigaţiei aeriene, ori tulburarea, în orice mod a funcţionării serviciilor de navigaţie aeriană, dacă fapta este de natură să pună în pericol siguranţa zborului, se pedepseşte cu închisoare de la 10 la 20 ani şi interzicerea unor drepturi.


Art.108, alin.(2) :
Distrugerea sau deteriorarea gravă a instalaţiilor şi echipamentelor pentru protecţia navigaţiei aeriene, ori tulburarea, în orice mod a funcţionării serviciilor de navigaţie aeriană, dacă fapta este de natură să pună în pericol siguranţa zborului, se pedepseşte cu închisoare de la 10 ani la 20 ani şi interzicerea unor drepturi.

Autor: Comisia pentru industrii si servicii


Respectarea normelor de redactare.

33628
Art.108, alin.(3) :
Cu aceeaşi pedeapsă se sancţioneză distrugerea, cu intenţie, a unei aeronave aflată în serviciu, sau producerea unor deteriorări grave care o fac inaptă de zbor, ori este de natură a periclita siguranţa zborului.


Art.108, alin.(3) :
Cu pedeapsa prevăzută la alineatul (2) se sancţionează şi distrugerea unei aeronave în serviciu sau deteriorarea acesteia, în aşa fel încât o face inaptă de zbor ori este de natură să-i pună în pericol securitatea în zbor.

Autor: Comisia pentru industrii si servicii


Respectarea normelor de redactare.

33629
Art.108, alin.(4) :
Plasarea sau înlesnirea plasării pe o aeronavă civilă, prin orice mijloace, a unui dispozitiv, armă sau substanţe apte să distrugă sau să-i producă deteriorări care o fac inaptă de zbor sau care sunt de natură să pericliteze siguranţa zborului, se pedepseşte cu închisoare de la 15 la 25 ani şi interzicerea unor drepturi.


Art.108, alin.(4) : 

Plasarea sau înlesnirea plasării pe o aeronavă civilă, prin orice mijloace, a unui dispozitiv, armă sau substanţe apte să distrugă sau să-i producă deteriorări care o fac inaptă de zbor sau care sunt de natură să pericliteze siguranţa zborului, se pedepseşte cu închisoare de la 15 ani la 25 ani şi interzicerea unor drepturi.

Autor: Comisia pentru industrii si servicii


Respectarea normelor de redactare.

33630
Art.109

Luarea în stăpânire a unei aeronave, fără drept, prin orice alte mijloace, precum şi exercitarea, fără drept, a controlului asupra aeronavei, se pedepseşte cu închisoare de la 10 la 20 ani şi interzicerea unor drepturi.


Art.109

Preluarea, fără drept, a unei aeronave,  prin orice mijloace, precum şi exercitarea, fără drept, a controlului asupra aeronavei, se pedepseşte cu închisoare de la 10 ani la 20 ani şi interzicerea unor drepturi.

Autor: Comisia pentru industrii si servicii
Respectarea normelor de redactare.

33631
Art.110

Dacă faptele prevăzute la art.23, 27-30 au avut ca urmare decesul uneia sau mai multor persoane, pedeapsa este detenţiunea pe viaţă sau închisoare de la 15 la 25 ani şi interzicerea unor drepturi.


Art.110

Dacă faptele prevăzute în prezentul capitol au avut ca urmare decesul uneia sau mai multor persoane, pedeapsa este detenţiunea pe viaţă sau închisoare de la 15 ani la 25 ani şi interzicerea unor drepturi.

Autor: Comisia pentru industrii si servicii


Respectarea normelor de redactare.

33632
Art.111

Tentativa la infracţiunile prevăzute în art.23, 27-30 se pedepseşte.


Art.111, alin. (1)

Tentativa la infracţiunile prevăzute în prezentul capitol se pedepseşte .

Autor: Comisia pentru industrii si servicii


Respectarea normelor de redactare.

33633

Art.111, alin.(2) : 

Se consideră tentativă şi producerea sau procurarea mijloacelor ori instrumentelor, precum şi luarea de măsuri în vederea comiterii infracţiunilor prevăzute în prezentul capitol.

Autor: Comisia pentru industrii si servicii


Completare necesară pentru claritatea textului.

33634
Art.112

Acţiunea penală pentru faptele prevăzute la art.20-26 se pune în mişcare numai la sesizarea organului de specialitate al administraţiei publice centrale în domeniul aviaţiei civile.


Art.112, alin(1)

Acţiunea penală pentru faptele prevăzute la art.20-26 se pune în mişcare numai la sesizarea organului de specialitate al administraţiei publice centrale în domeniul aviaţiei civile.

Autor: Comisia pentru industrii si servicii


-

33635

Art.112, alin(2)

Cercetarea faptelor care fac obiectul prezentului capitol, precum şi punerea în mişcare a acţiunii penale sunt de competenţa procurorului de pe lângă Curtea de Apel în raza căreia acestea s-au săvârşit.

Autor: Comisia pentru industrii si servicii


Pentru precizarea competenţelor organului de anchetă de la alin.(1).

33636

Art.113.

Codul aerian, modificat şi completat prin Ordonanţa Guvernului nr.29/1997, precum şi prin prezenta lege se va republica, primind numărul acestei legi.

Autor: Comisia pentru industrii si servicii


Completare necesară pentru respectarea normelor de tehnică legislativă.

341
Art.III.

La data intrării în vigoare a prezentei legi se abrogă Codul aerian aprobat prin Decretul nr.516/1953, publicat în Buletinul Oficial al Marii Adunări Naţionale a Republicii Populare Române, nr.56 din 30 decembrie 1953, cu modificările ulterioare, cu excepţia dispoziţiilor privind săvârşirea şi sancţionarea faptelor penale, precum şi orice dispoziţii contrare.


Art.III.

La data intrării în vigoare a prezentei legi se abrogă Codul aerian aprobat prin Decretul nr.516/1953, publicat în Buletinul Oficial al Marii Adunări Naţionale a Republicii Populare Române, nr.56 din 30 decembrie 1953, cu modificările ulterioare.

Autor: Comisia pentru industrii si servicii
Modificare în concordanţă cu prezentele amendamente.

PREŞEDINTE,







SECRETAR,

Dan Ioan Popescu




                    Antal Istvan

Expert  parlamentar,

    Viorel Buda

